Aardklop gaan voort | Maroela Media
‘n Volgepakte feesterrein by Aardklop 2019 was ‘n algemene gesig (Foto: Verskaf)
Aardklop se organiseerders het pas aangekondig dat dié kunstefees vanjaar voortgaan soos beplan.
Die regering het intussen bekendgemaak dat skole op 22 September vir die vakansie sluit en op 28 September heropen.
“Met hierdie datums in gedagte is dit vir ons aangenaam om aan te kondig dat Aardklop steeds voortgaan,” het Delmari van Zyl, bestuurder van borge, media en bemarking, gesê. Die datums vir vanjaar se kunstefees in Potchefstroom, Noordwes, is Dinsdag 22 tot Sondag 27 September.
“In spanningsvolle en onseker tye het die kunste egter juis ŉ waardevolle bydrae om te lewer,” sê Alexa Strachan, hoof- uitvoerende beampte van die fees. “Die kunste speel ŉ rol in mense se emosionele en psigiese welstand.”
Feesgangers op Aardklop se feesterrein (Foto: Verskaf)
Kunstenaars, tegnici en ander betrokke partye spook tans om kop bo water te hou, daarom is die aanbieding van die fees ŉ noodsaaklikheid. Strachan meen dis ook die perfekte wegbreekkans vir Jan Alleman.
“Ons bied alles wat jy nodig het om asem te skep en jou battery as’t ware te herlaai,” sê sy.
Die organiseerders is reeds besig om saam met kunstenaars, tegnici, entrepreneurs en ander betrokke partye aan die fees te beplan.
“Ons is volstoom besig om die feesprogram saam te stel en is met alle rolspelers in verbinding,” het Delmari van Zyl, bestuurder van borge, media en bemarking, gesê.
Kunsliefhebbers word uitgenooi om van 22 tot 27 September saam te kuier wanneer dié fees oudergewoonte in Potchefstroom aangebied word.
Deel van: Goeie nuus, Op die planke, SA-nuus
Aardklop koronavirus kunstefeeste
Covid-19-samevatting: Zwelinzima Vavi toets positief
As ek hulle was sou ek dit miskien nie aangekondig het nie aangesien die toekoms tans nog onseker is. Ek hoop wel dat teen daai tyd ons weer normaal sal kan aangaan en wel Aardklop sal kan ondersteun.
Weet Aardklop iets van die virus wat die res van ons mis? China sukkel al van Desember af (vermoedelik vroeër en begin nou eers weer hul voete vind – wat laat Aardklop organiseerders dink September is als net fine?
Jy moet ingeteken wees om te stem8-2Jy moet ingeteken wees om te stem
Erik en Lizel, Aardklop het dit besluit na die ANC-regering bekendgemaak het dat die skole op 22 September vir die vakansie sluit en op 28 September heropen. Dus is dit die regering wat met hul bekendmaking aangedui het dat als sal teen daardie tyd normaal funksioneer. Anders gestel, die regering het ‘n verwagting geskep dat als sal teen daardie tyd normaal wees en Aardklop het daarvolgens reageer. Nou word mens skeef aangekyk as jy jou planne vooruit aankondig. Ek het sekere planne vir Kersfees, maar ek mag dit nie hier noem nie, ook nie dat ek planne het nie, dis… Lees meer »
Jy moet ingeteken wees om te stem4-5Jy moet ingeteken wees om te stem
Ek wil asb weet waar het hulle gehoor skole sluit in Sept, want ek sien dit nêrens nie
Julle het vas geslaap china is al twee weke up en running al hul fabriele werk weer en byna nul corona …en hulle kan dus die weste ekonomies oorwin …